A TANÁCS 1151/2005/EK RENDELETE
(2005. július 15.)
az egyes mezőgazdasági és ipari termékekre vonatkozó autonóm közösségi vámkontingensek megnyitásáról és kezeléséről szóló 2505/96/EK tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 26. cikkére,
tekintettel a Bizottság javaslatára,
mivel:
(1)
A Tanács 1996. december 20-án elfogadta az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendeletet (1). A Közösség igényeit a szóban forgó termékek tekintetében a lehető legkedvezőbb feltételek mellett kell biztosítani. E célból megfelelő mennyiségekre vonatkozóan új csökkentett vagy nulla százalékos vámtételű közösségi kontingenseket kell nyitni anélkül, hogy ez a szóban forgó termékek piacain zavart keltene.
(2)
Egyes autonóm közösségi vámkontingensek mennyisége nem elégséges a közösségi iparág jelenlegi kontingensidőszakra vonatkozó felhasználási igényét tekintve. Ennek következtében ezeket a kontingensmennyiségeket emelni kell.
(3)
Ezért a 2505/96/EK rendeletet ennek megfelelően módosítani kell.
(4)
Tekintettel e rendelet gazdasági jelentőségére, az Európai Uniót létrehozó szerződéshez, illetve az Európai Közösséget létrehozó szerződésekhez csatolt, a nemzeti parlamentek Európai Unión belüli szerepéről szóló jegyzőkönyv I.3. pontjában előírt sürgősséget kell alapul venni.
(5)
mivel ezt a rendeletet 2005. július 1-től alkalmazni kell, azonnal hatályba kell lépnie,
ELFOGADTA EZT A RENDELETET:
1. cikk
A 2505/96/EK rendelet I. melléklete 2005. július 1-jei hatállyal kiegészül az e rendelet mellékletében szereplő kontingensekkel.
2. cikk
A 2005. január 1. és december 31. közötti időszakra megállapított kontingensekre vonatkozóan a 2505/96/EK rendelet I. mellékletében a 09.2626 vámkontingens mennyisége 1 600 000 egységben kerül meghatározásra.
3. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. július 15-én.